CELEX: C2005/229/77
Language: lv
Date: 2005-09-17 00:00:00
Title: Lieta T-291/05: Prasība pret Eiropas Kopienu Komisiju, ko Mohammad Reza Fardoom un Michael Ashbrook iesniedza 2005. gada 25. jūlijā

17.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 229/37
            
         Prasība pret Eiropas Kopienu Komisiju, ko Mohammad Reza Fardoom un Michael Ashbrook iesniedza 2005. gada 25. jūlijā
   (Lieta T-291/05)
   (2005/C 229/77)
   tiesvedības valoda — franču
   Eiropas Kopienu Pirmās instances tiesā 2005. gada 25. jūlijā izskatīšanai ir iesniegta prasība pret Eiropas Kopienu Komisiju, ko cēla Muhameds Reza Fardums [Mohammad Reza Fardoom] ar dzīvesvietu Rūdsursūrā [Roodt-sur-Syre] (Luksemburga) un Maikls Ašbruks [Michael Ashbrook], ar dzīvesvietu Štrāsenē [Strassen] (Luksemburga), kuru pārstāv Žils Buneu [Gilles Bounéou] un Frederiks Frabeti [Frédéric Frabetti], kas norādīja adresi Luksemburgā.
   Prasītāju prasījumi Pirmās instances tiesai ir šādi:
   
               —
            
            
               atcelt nodaļas “Sociālais dialogs” vadītāja 2004. gada 4. novembrī pieņemtos lēmumus, ar kuriem atteikts izdot pavēles par komandējumu, lai piedalītos sanāksmē ar komisāru 2004. gada 13. septembrī, kas paziņoti 2004. gada 9. septembrī;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Kā arodbiedrības organizācijas locekļi prasītāji tika uzaicināti uz tikšanos ar komisāru 2004. gada 13. septembrī. Lai piedalītos šajā sanāksmē, prasītāji iesniedza pieteikumu nolūkā saņemt pavēli par komandējumu. Šo pieteikumu tiešais vadītājs apstiprināja tikai pēc četrdesmit vienas dienas. Balstoties uz šo nokavējumu, par pavēles izsniegšanu atbildīgā persona atteica izdot pavēles par komandējumu.
   Prasītāji lūdz atcelt šo pēdējo lēmumu. Savas prasības pamatojumam tie uzsver, ka ir pārkāpts Civildienesta noteikumu 24.a pants, brīvība apvienoties arodbiedrībās, vienlīdzīgas attieksmes princips, nediskriminācijas princips, kā arī atsaucas uz patvaļīgu rīcību. Šajā kontekstā prasītāji norāda, ka savus pieteikumus viņi ir iesnieguši termiņā un ka viņi nevar būt atbildīgi par to, ka tie tika parakstīti ar novēlošanos. Prasītāji tāpat uzsver, ka pieteikumos par komandējumu nebija prasīts segt izdevumus un ka tādējādi nebija jālemj par iestādes budžeta piesaistīšanu a posteriori.
   
   Prasītāji atsaucas arī uz principa sniegt pamatojumu, kā arī Komisijas rūpības pienākuma pārkāpumu.